Rino Serra/Le fior dël mal/108


CVIII. Ël vin dij moros 
Ancheuj lë spassi a l'é maravija! 
Sensa mòrs, sensa spron, la rëdna...via, 
Su partuma a caval dël vin 
Vers un cel favolos divin! 

Coma doi àngej ch'a tortura 
Un-a implacabil calura, 
Ant ël bleu cristal ëd la matin 
Domie apress al miragi pa vzin! 

Cunà 'n sl'ala e con bel fé 
Da un turbijon motobin savant, 
Ant ël deliri paralel ch'a-i é, 

Oh mia seur, novoma fianch a fianch, 
Sensa treva né arpòs, via leugn 
Anvèr al paradis dij mè seugn! 

Rino Serra
Leteratura piemontèisa
Baudelaire